Դեռ 1990-ական թվականներին, երբ Հայաստանում համակարգիչները և ինտերնետը հազվագյուտ երևույթ էին, կարելի էր հասկանալ այն մարդկանց, ովքեր վիրտուալ շփման համար օգտագործում էին անգլերեն տառերով հայերեն բառեր: Չնայած այն ժամանակներում նույնպես առկա էին հատուկ ծրագրեր, որոնց օգնությամբ հնարավոր էր գրել հայերեն: Ժամանակների հետ և՛ համակարգիչները, և՛ ինտերնետը մեծ առաջընթաց ապրեցին Հայաստանում, բայց մեծամասնությունը շարունակում է գրել անգլերեն տառերով հայերեն բառեր (տրանսլիտով): Նույնիսկ Microsoft ընկերությունը իր օպերացիոն համակարգերում հնարավորություն է տալիս գրել հայերեն տառեր: Էլ չեմ ասում KdWin-ի մասին, որի միջոցով հայերեն գրելը դարձել է շատ հեշտ գործընթաց: